**Soul of a New Machine** on yhdysvaltalaisen death metal/industrial metal-yhtye Fear Factoryn ensimmäinen studioalbumi, ellei vuoden 1991 aluksi julkaisematonta Concrete-demoalbumia lasketa. Se julkaistiin elokuun 25. päivänä vuonna 1992.

Albumin tiedot
--------------

Fear Factoryn kitaristi Dino Cazaresin mukaan albumi on konseptialbumi, joka liittyy ihmisen luomukseen, koneeseen, joka voisi olla joko teknologinen tai valtiollinen. Myös yhtyeen entinen basisti Christian Olde Wolbers on sanonut albumin olevan konseptialbumi.

Albumin äänimaailma on erilainen verrattuna yhtyeen myöhempiin albumeihin, koska siinä on vaikutteita Godfleshiltä ja Napalm Deathilta. Tämän takia albumilla on enemmän death metal-ja grindcore-vaikutteinen äänimaailma. Monien mielestä *Soul of a New Machine* oli vallankumouksellinen, koska se yhdisteli death metalille tuttua murinaa ja puhdasta laulua.

Siinä missä Fear Factoryn myöhemmät albumit ovat käsitelleet enimmäkseen ihmisen ja koneen vastakkainasettelua, *Soul of a New Machine* sisältää moninaisempia teemoja. Kappale "Martyr" käsittelee laulaja Burton C. Bellin kyllästymistä elämäntyyliinsä, "Leechmaster" ja "Manipulation" kertovat ihmissuhteeseen liittyvistä ongelmista, "Scapegoat" taas siitä, kuinka Cazaresia oli kerran oikeudessa syytetty väärin; "Crisis" on sodanvastainen kappale, "Crash Test" käsittelee eläinkokeita ja "Suffer Age" kertoo sarjamurhaaja John Wayne Gacysta. Albumilla on satunnaisia sampleja elokuvista Full Metal Jacket, Blade Runner ja Ilmestyskirja. Nyt.

Albumi remasteroitiin ja julkaistiin uudelleen 5. lokakuuta 2004 digipak-versiona, pakattuna yhteen remasteroidun *Fear is the Mindkiller*-EP:n kanssa. *Soul of a New Machine* on Fear Factoryn ainoa studioalbumi, jolla ei ole kappaletta levyn nimellä ja joka on nimetty lauseen mukaan.

Vastaanotto
-----------

AllMusicin Jason Birchmeier antoi albumille kolme tähteä viidestä, sanoen "Fear Factory oli melko lailla aikaansa edellä vuonna 1992". Hän piti albumissa huomionarvoisena moninaisuutta: "Soul of a New Machine oli niin mullistava, koska se yhdisteli parhaita puolia metallin eri tyylilajeista", mistä syntyi "uniikki soundi".

Kappaleet
---------

Kaikki kappaleet sanoittanut Burton C. Bell ellei toisin mainittu, kaikki kappaleet säveltänyt Dino Cazares ja Raymond Herrera.

1. Martyr – 4.06
2. Leechmaster – 3.54
3. Scapegoat – 4.33
4. Crisis – 3.45
5. Crash Test – 3.46
6. Flesh Hold – 2.31
7. Lifeblind – 3.51
8. Scumgrief – 4.07
9. Natividad – 1.04
10. Big God/Raped Souls – 2.38
11. Arise Above Oppression – 1.51 (san. Burton C. Bell & Dino Cazares)
12. Self Immolation – 2.46
13. Suffer Age – 3.40 (san. Cazares)
14. W.O.E. – 2.33
15. Desecrate – 2.35
16. Escape Confusion – 3.58 (san. Cazares)
17. Manipulation – 3.29

Kokoonpano
----------

* Burton C. Bell – laulu
* Dino Cazares – kitara, bassokitara, sovitukset, miksaus
* Raymond Herrera – rummut

Muut
* Colin Richardson – tuottaja, miksaus
* Otis – samplet
* Steve Harris – suunnittelu, miksaus
* Bradley Cook – avustava suunnittelija
* Rober Fayer – avustava suunnittelija
* Eddy Schreyer – masterointi
* Satok Lrak – tietokonegrafiikat, taiteellinen johtaja
* Joe Lance – valokuvat
* Lora Porter – johtava tuottaja

Lähteet
-------

1. ↑  Bart Nijssen: Fear Factory  17.9.2001. KindaMuzik.  Arkistoitu. Viitattu 3.8.2008. (englanniksi)
2. ↑  Birth of the soul of a great band  12.3.2005. Shopping.com. Viitattu 3.8.2008. (englanniksi)
3. ↑  Reviews for Fear Factory's Soul of a New Machine Encyclopaedia Metallum. Viitattu 3.8.2008. (englanniksi)
4. ↑  Birchmeier, Jason: Fear Factory - Soul of a New Machine Album Reviews, Songs & More *AllMusic*.  Arkistoitu 14.12.2021. Viitattu 05.08.2022. (englanniksi)

Aiheesta muualla
----------------

* Soul of a New Machine Discogsissa.  (englanniksi)
* Albumi *Soul of a New Machine* Encyclopaedia Metallum -sivustolla (englanniksi)

Fear Factory

| 
* Dino Cazares
* Mike Heller
* Tony Campos
* Milo Silvestro

 |
| --- |
| 
* Burton C. Bell
* Andrew Shives
* Dave Gibney
* Andy Romero
* Raymond Herrera
* Christian Olde Wolbers
* Gene Hoglan
* Byron Stroud

 |

|  |  |
| --- | --- |
| Studioalbumit | 
* Soul of a New Machine
* Demanufacture
* Obsolete
* Digimortal
* Archetype
* Transgression
* Mechanize
* The Industrialist
* Genexus
* Aggression Continuum

 |
| Kokoelmat | 
* Hatefiles
* The Best of Fear Factory
* The Complete Roadrunner Collection 1992–2001

 |
| Remix-albumit | 
* Remanufacture
* Recoded

 |
| Demot | 
* Concrete

 |
| EP:t | 
* Fear Is the Mindkiller
* Burn
* Thea Gbber Mixes
* Resurrection
* Live on the Sunset Strip

 |